CELEX: 32020R2206
Language: lv
Date: 2020-12-22 00:00:00
Title: Komisijas Īstenošanas regula (ES) 2020/2206 (2020. gada 22. decembris), ar ko Regulas (EK) Nr. 119/2009 I pielikumu groza attiecībā uz ierakstu par Apvienoto Karalisti to trešo valstu vai to daļu sarakstā, no kurām Savienībā atļauts ievest savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumus (Dokuments attiecas uz EEZ)

28.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 438/15
               
            
         KOMISIJAS ĪSTENOŠANAS REGULA (ES) 2020/2206
         (2020. gada 22. decembris),
         ar ko Regulas (EK) Nr. 119/2009 I pielikumu groza attiecībā uz ierakstu par Apvienoto Karalisti to trešo valstu vai to daļu sarakstā, no kurām Savienībā atļauts ievest savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumus
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), jo īpaši tās 8. panta ievadfrāzi, 8. panta 1. punkta pirmo daļu un 4. punktu un 9. panta 4. punkta ievadfrāzi un c) apakšpunktu,
         tā kā:
         
                     (1)
                  
                  
                     Komisijas Regulā (EK) Nr. 119/2009 (2) ir noteikti sabiedrības un dzīvnieku veselības nosacījumi un sertifikācijas prasības konkrētas savvaļas zaķu dzimtas dzīvnieku, savvaļas sauszemes zīdītāju un saimniecībās audzētu trušu gaļas sūtījumu ievešanai Savienībā. Konkrētāk, Regulas (EK) Nr. 119/2009 I pielikuma 1. daļā ir dots to trešo valstu un to daļu saraksts, no kurām šādus sūtījumus atļauts ievest Savienībā.
                  
               
                     (2)
                  
                  
                     Apvienotā Karaliste ir sniegusi nepieciešamās garantijas, kas prasītas Regulā (EK) Nr. 119/2009, lai Apvienotā Karaliste tiktu iekļauta minētās regulas I pielikuma 1. daļā pēc tam, kad beidzies pārejas periods, kas paredzēts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”), neskarot Savienības tiesību aktu piemērošanu Apvienotajai Karalistei un tās teritorijā attiecībā uz Ziemeļīriju saskaņā ar Izstāšanās līguma Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu. Ņemot vērā Apvienotās Karalistes sniegtās garantijas, minētā trešā valsts būtu jāiekļauj Regulas (EK) Nr. 119/2009 I pielikuma 1. daļā.
                  
               
                     (3)
                  
                  
                     Tāpēc Regulas (EK) Nr. 119/2009 I pielikums būtu attiecīgi jāgroza.
                  
               
                     (4)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šī regula būtu jāpiemēro no 2021. gada 1. janvāra.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 119/2009 I pielikuma 1. daļu groza saskaņā ar šīs regulas pielikumu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 18, 23.1.2003., 11. lpp.
         
         
            (2)  Komisijas Regula (EK) Nr. 119/2009 (2009. gada 9. februāris), ar ko nosaka trešo valstu vai to daļu sarakstu un veterinārās sertifikācijas prasības savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas importam Kopienā vai tranzītam caur to (OV L 39, 10.2.2009., 12. lpp.).
      
      
         
            PIELIKUMS
            Regulas (EK) Nr. 119/2009 I pielikuma 1. daļu groza šādi:
            
                        1)
                     
                     
                        aiz ieraksta par Krieviju iekļauj šādu ierakstu par Apvienoto Karalisti:
                        
                                    “Apvienotā Karaliste(*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    ”
                                 
                              
                  
                        2)
                     
                     
                        aiz trešo valstu un to daļu saraksta un papildu garantijām pievieno šādu piezīmi par ierakstu par Apvienoto Karalisti:
                        
                                    “(*)
                                 
                                 
                                    Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu šajā pielikumā atsauces uz Apvienoto Karalisti neietver Ziemeļīriju.”